Kirjeldatud süsteem püsib kolme teguri koosmõjul. Ilmneb, et suurt kerjakapitali mitte omavat kodanikku takistab oma elu üle otsustamisel osalemast kolme teguri (kahe seaduse ja ühe kombe) koosmõju. Valijana "kaitseb" tavalist inimest võimu eest salajast hääletamist ja saadiku sõltumatust sätestav põhiseadus - saadikukandidaadina aga valimisseadus (reegel võitja võtab kõik) ning inimeste komme toetada suure kerjakapitaliga kandidaate. See tähendab, et kasvõi ühe praeguse võtmeseaduse või -kombe muutumine muudaks kehtivat süsteemi tundmatuseni. Näiteks tippkerjuste toetamise kombe asendumine huupi hääletamise kombega muudaks saadikukeskse esindusdemokraatia fortunakraatiaks.